Thomas Hylland Eriksen

Geir Thomas Hylland Eriksen (1962–2024) var en norsk sosialantropolog som var professor ved Sosialantropologisk institutt ved Universitetet i Oslo. Han var en viktig popularisator for sosialantropologifaget i Norge, og bidro gjennom hyppig formidlingsvirksomhet og et rikt forfatterskap til den offentlige forståelsen av de store sosiale, teknologiske og naturmessige endringer i Norge og verden i sin samtid. Han utgav 60 bøker, i hovedsak fagbøker og sakprosa, samt to romaner. Han publiserte også en rekke debattinlegg og et hundretalls essays. 

Hylland Eriksen tilhørte Norges mest kjente samfunnsforskere internasjonalt. Han var spesielt kjent for sine arbeider om etnisitet, nasjonalisme og kreolske kulturer, samt sosial og teknologisk globalisering.Mest siterte artikler i Google Scholar I senere tid ble han i økende grad opptatt av menneskets forhold til naturen, samt klimaendringene og konsekvensene av disse for menneskets levemåte. Han var også opptatt av å skape forståelse for forskjellige menneskelige kulturer og levevis, både gjennom tider og geografisk.  

 Liv og virke 
Thomas Hylland Eriksen ble født i Oslo og vokste opp på Nøtterøy i Vestfold. Han var som tenåring aktiv i Unge Venstre med interesse blant annet for anarkismen.https://www.uniforum.uio.no/nyheter/2019/10/thomas-hylland-eriksen-ser-bakover-for-a-kunne-se-.html  

Han begynte som skribent i den antiautoritære Gateavisa i slutten av tenårene, og var redaksjonsmedlem fra ca. 1982 til 1988. Han ble ofte tilregnet venstresiden i norsk politikk. Han var som ung aktiv i Unge Venstre og miljøorganisasjonen Grønt Gras. Han sto i 2005 på 19. plass på oslolisten til partiet Venstre. Foran Stortingsvalget i 2013 var han kandidat på oslolisten til Miløpartiet De Grønne. Selv uttalte han gjentatte ganger at han politisk sto nærmest partiet Venstre uten at han ble medlem. 

Han ble gift i 1995 med redaktør Kari Spjeldnæs, som han levde med frem til sin bortgang. I 2016 fikk han påvist diagnosen kreft i bukspyttkjertelen. Etter åtte års sykdom gikk han bort, 27. november 2024. Han ble 62 år gammel. Hylland Eriksen døde som følge av kreft i bukspyttkjertelen.

 Akademisk virke 
Som del av studiene ved Universitetet i Oslo foretok Hylland Eriksen antropologiske feltstudier på Trinidad og Mauritius. Hovedoppgaven fra 1987 het Ethnicity in Mauritius: its meaning, organisation and relevance. Han ble dr.polit. i 1991 og professor ved Universitetet i Oslo fra 1995. 

Han var redaktør for tidsskriftene Samtiden (1993–2001) og Norsk Antropologisk Tidsskrift (1993–1997), og var medlem av flere redaksjonsråd i internasjonale tidsskrifter. Fra 2004 til 2010 ledet han det tverrfaglige forskningsprogrammet Culcomhttps://www.uio.no/forskning/tverrfak/culcom/ og mellom 2009 pg 2013 ledet han det tverrfaglige forskningsprosjektet Forskere i felten. Fra 2015 til 2016 var han president i European Association of Social Anthropologists.

Han samarbeidet med biologen Dag O. Hessen blant annet om boken Egoisme (Aschehoug, 1999) og de skrev begge bøker om Charles Darwin.

 Offentlig debatt 
Han deltok i offentlig debatt i massemediene særlig om temaene norsk nasjonalisme, identitet, etnisitet, globalisering, kreolisering og glokalisering samt miljøspørsmål. I sine polemiske essays argumenterte Eriksen mot både nasjonalisme og multikulturalisme, og betraktet identitetspolitikk som et blindspor og kosmopolitisme som et alternativ. Han mislikte identitetspolitikk, prat om woke og generell kritikk av vestlig sivilisasjon. Han var mislikt av politisk ytre høyre i Norge.

Han beskrives som en Norges ledende offentlige intellektuelle. Det siste essayet, "Gamle dager er blitt et sted å søke tilflukt", ble publisert i Morgenbladet noen dager før han døde.

 Annet 
Han spilte seg selv i filmen Thomas Hylland Eriksen og historien om origamijenta fra 2005.The Internet Movie Database om Thomas Hylland Eriksen og historien om origamijenta

 Utmerkelser 
I 2011 ble Eriksen tildelt et Advanced Grant fra Det europeiske forskningsråd for prosjektet «Overheating: The Three Crises of Globalisation». 

I 2013 ble han valgt inn i Det Norske Videnskaps-Akademi i gruppe for kulturfag og estetiske fagdnva.no DNVA-medlemmer  Han var æresdoktor ved Stockholms Universitet, Københavns Universitet og Karls-Universitetet i Praha, samt  Eksternt vitenskapelig medlem av Max-Planck-Gesellschaft. I 2018 fikk han ærestittelen Honorary Fellow ved Royal Anthropological Institute of Great Britain and Ireland.

Han ble i 2000 tildelt Prisen for god forskningsformidling ved Universitetet i Oslo. I 2002 ble han tildelt Norges forskningsråds formidlingspris.forskning.no: «Forskningsrådets Formidlingspris til Thomas Hylland Eriksen»  I 2017 mottok han Universitetet i Oslos forskningspris.

 Bibliografi 
 Faglitteratur 
 1988: Communicating Cultural Difference and Identity: Ethnicity and Nationalism in Mauritius. (Basert på hovedoppgaven Ethnicity in Mauritius : its meaning, organisation and relevance). 
 1989: Hvor mange hvite elefanter? Kulturdimensjonen i bistandsarbeidet (redaktør) ISBN 82-417-0019-9
 1991: Ethnicity and two nationalisms : social classification and the power of ideology in Trinidad and Mauritius, doktorgrad 
 1991: Veien til et mer eksotisk Norge. ISBN 82-417-0094-6
 1992: Us and Them in Modern Societies: Ethnicity and Nationalism in Trinidad, Mauritius and Beyond.
 1993: Typisk norsk: essays om kulturen i Norge ISBN 82-7003-121-6
 1993; Ethnicity and Nationalism. Anthropological Perspectives ISBN 0-7453-0701-9
 1993: Små steder – store spørsmål. Innføring i sosialantropologi 
 1993: Kulturterrorismen: Et oppgjør med tanken om kulturell renhet ISBN 82-430-0151-4
 1994: Kulturelle veikryss. Essays om kreolisering  ISBN 8200039358
 1994: Kulturforskjeller i praksis (med Torunn Arntsen Sajjad) 
 1995: Det nye fiendebildet. (Boka kom i ny utvidet utgave etter 11. september-angrepene under tittelen Bak fiendebildet.)
 1995: Small Places – Large Issues Omarbeidet og forkortet versjon av Små steder.
 1996: Kampen om fortiden (opprinnelig utgitt på svensk: Historia, myt och identitet)
 1997: Charles Darwin, ISBN 8205253056
 1997: Flerkulturell forståelse (redaktør), ISBN 8251835755
 1998: Common Denominators. Ethnicity, Nation-building and Compromise in Mauritius
 1999: Egoisme (med Dag O. Hessen), ISBN 82-03-22388-5
 1999: Ambivalens og fundamentalisme (redaktør med Oscar Hemer)
 2001: Øyeblikkets tyranni. Rask og langsom tid i informasjonsalderen, ISBN 82-03-22821-6
 2001: A History of Anthropology (med Finn Sivert Nielsen, 2. utgave 2012)
 2002: Til verdens ende og tilbake: antropologiens historie (sammen med Finn Sivert Nielsen, utvidet versjon av A history of anthropology), ISBN 82-7674-291-2
 2003: Globalisation: Studies in Anthropology (redaktør)
 2004: Hva er sosialantropologi. ISBN 82-15-00495-4
 2004: What is Anthropology? (oversatt versjon av Hva er sosialantropologi)
 2004: Røtter og føtter: identitet i en omskiftelig tid om historie og identitet ISBN 82-525-5182-3
 2005: Internett i praksis : om teknologiens uregjerlighet (redaktør) ISBN 82-304-0005-9
 2005: Menneske og samfunn: samfunnskunnskap, sosiologi, sosialantropologi (sammen med Erik Sølvberg og Hans Arne Kjelsaas), ISBN 82-03-33300-1
 2006: Engaging anthropology: the case for a public presence, ISBN 978-1-84520-065-7
 2006: Kosmopolitikk (med Halvor Finess Tretvoll) ISBN 82-02-26565-7
 2007: Frihet (redaktør med Arne Johan Vetlesen)
 2007: Globalization: The Key Concepts.
 2007: Grenser for kultur? (redaktør med Øivind Fuglerud)
 2006: Normalitet (redaktør med Jan-Kåre Breivik)
 2006: Trygghet (redaktør)
 2008: Storeulvsyndromet: Jakten på lykken i overflodssamfunnet, ISBN 978-8-20329-126-5
 2008: Globalisering: Åtte nøkkelbegreper (fornorsket versjon av Globalization)
 2009: Paradoxes of Cultural Recognition (redaktør med Sharam Alghasi og Halleh Ghorashi)
 2010: A World of Insecurity: The Anthropology of Human Security (redigert med Ellen Bal og Oscar Salemink)
 2010: Samfunn 
 2010: Kulturell kompleksitet i det nye Norge (redigert med Hans Erik Næss), ISBN 978-8-27477-528-2 
 2011: Søppel: Avfall i en verden av bivirkninger
 2012: På stedet løp: Konkurransens paradokser (med Dag O. Hessen)
 2012: Den globale drabantbyen (redaktør med Sharam Alghasi og Elisabeth Eide). ISBN 978-8-20238-655-9
 2013: Fredrik Barth: En intellektuell biografi, ISBN 978-8-21502-232-1
 2014: Anthropology Now and Next: Essays in Honor of Ulf Hannerz (redaktør med Christina Garsten og Shalini Randeria). ISBN 978-1-78238-449-6
 2015: Fredrik Barth: An intellectual biography (oversatt og redigert utgave av den norske biografien)
 2016: Overheating: An Anthropology of Accelerated Change
 2016: Identities Destabilised: Living in an Overheated World (redigert med Elisabeth Schober)
 2017: Knowledge and Power in an Overheated World (redigert med Elisabeth Schober). 
 2018: An Overheated World: An Anthropological History of the Early Twenty-First Century (redaktør)
 2018: Boomtown: Runaway Globalisation on the Queensland Coast
 2018: The Mauritian Paradox: Fifty Years of Democracy, Development and Diversity (redigert med Ramola Ramtohul)
 2019: Ethnic Groups and Boundaries Today: A Legacy of Fifty Years (redigert med Marek Jakoubek)
 2019: Knowing from the Indigenous North: Sami Approaches to History, Politics and Belonging (red. med Sanna Valkonen og Jarno Valkonen)
 2019: Identità instabili. Vivere in una società incandescente (med Martina Visentin)
 2020: Cooling Down: Local Responses to Global Climate Change (red. med Susanna Hoffman og Paulo Mendes)
 2021: Appenes planet: Hvordan smarttelefonen forandret verden.
 2022: Syv meninger med livet.
 2022: Digital Development: Stories of Hope from Health and Social Development (med Sundeep Sahay, Arunima Mukherjee og Geoffrey Walsham)
 2022: Moose Loose - Elgen er løs. 
 2023: Acceleration and Cultural Change: Dialogues from an Overheated World (med Martina Visentin)
 2023: Flerkulturelle scenarioer: Mur, bro eller båt? (red. med Sharam Alghasi)
 2023: Responding to the Anthropocene (red. med Ursula Münster og Sara Asu Schroer)
 2024: Dynamics of Political Domination in Africa: An Axel Sommerfelt Collection (med Axel Alvssøn Sommerfelt, Tone Sommerfelt og Marek Jakoubek)
 2024: Antropocen - menneskets tidsalder (red. med Marius Timmann Mjaaland og Dag O. Hessen)
 2024: Book Bottom: Historien om Robert Wyatts Rock Bottom (med Øivind Hånes). ISBN 9788293975038
 2024: Det umistelige: Fra global ensretting til et nytt mangfold. ISBN 9788203453854

 Skjønnlitteratur 
 1999: Siste dagers heldige, roman, ISBN 8203181775
 2012: Veien til Barranquilla, roman, ISBN 978-82-03-35207-2

 For ungdom 
 2012: Det som står på spill, illustrasjoner ved Siri Dokken

 Referanser 

 Eksterne lenker 
 Profilside hos Google Scholar
  Hylland Eriksens hjemmesider svært mange av THEs artikler og debattinnlegg er lagt ut her
 Thomas Hylland Eriksen i NRK Forfatter

Kategori:Norske sosialantropologiprofessorer
Kategori:Norske antropologer
Kategori:Professorer ved Universitetet i Oslo
Kategori:Norske fredsforskere
Kategori:Norske sakprosaforfattere
Kategori:Norges forskningsråds formidlingspris
Kategori:Mottakere av Universitetet i Oslos formidlingspris
Kategori:Donaldister
Kategori:Æresdoktorer ved Stockholms universitet
Kategori:ERC-stipend
Kategori:personer fra Oslo
Kategori:Personer fra tidligere Nøtterøy kommune
Kategori:Personer fra Færder kommune
Kategori:Medlemmer av Det Norske Videnskaps-Akademi